Anjing gembala Kangal

**Anjing gembala Kangal**, **anjing Kangal**, atau **anjing Kangal Turki**  ialah satu baka anjing penjaga haiwan ternakan besar tradisional Turki. Baka ini dinamai sempena bandra dan daerah Kangal di Wilayah Sivas, iaitu wilayah paling timur di Kawasan Anatolia Tengah di Turki tengah. Warna lapis bulunya berbeza-beza antara perang kekuning-kuningan pudar dengan kelabu serigala, sentiasa dengan topeng hitam.

Ia merupakan anjing penjaga kawanan ternakan tradisional yang dibela dengan kawanan biri-biri untuk mengusir serigala dan pemangsa lain. Sesetengah telah dieksport ke negara-negara Afrika seperti Namibia, Kenya, dan Tanzania, sehingga berjaya melindungi ternakan tempatan daripada citah, lalu menyumbang kepada pemuliharaan populasi citah terancam.

## Sejarah

Anjing Kangal ialah baka pekerja tradisional dari Anatolia Tengah. Namanya diterbitkan daripada bandar dan daerah Kangal di Wilayah Sivas, wilayah paling timur di Rantau Anatolia Tengah. Anjing Kangal telah digunakan oleh gembala untuk perlindungan daripada serigala dan pemangsa lain selama berabad-abad.

Anjing Kangal diterima secara muktamad oleh Persekutuan Kinologi Antarabangsa pada tahun 1989; piawaian baka terkini diterbitkan pada tahun 2018.

The Kennel Club di United Kingdom mengiktiraf anjing Kangal Turki berkuat kuasa mulai April 2013 dan piawaian baka sementara diterbitkan pada awal tahun itu; pemilik anjing yang didaftarkan sebagai anjing gembala Anatolia boleh memohon agar anjing-anjing mereka didaftarkan semula di bawah nama baharu.

Sejak tahun 1994, sekitar 300 ekor anjing Kangal telah diberikan kepada para peladang di Namibia oleh Dana Pemuliharaan Citah untuk membantu untuk melindungi haiwan ternakan daripada serangan citah dan program itu telah diperluas ke Kenya. Sejak itu, bilangan citah yang dibunuh oleh peladang dihitung telah menurun daripada 19 setiap peladang setiap tahun kepada 2.4. Di lebih daripada 80% daripada ladang yang mempunyai anjing baka ini yang telah diadopsi, kehilangan haiwan ternakan telah dikurangkan dengan ketara. Majoriti besar citah yang masih dibunuh oleh peladang dibunuh selepas serangan spesifik terhadap haiwan ternakan, sementara sebelum ini, sebarang kucing yang mendekati ladang dijejak dan dibunuh.

### Anjing gembala Anatolia
Anjing gembala Anatolia ialah nama yang digunakan di Amerika Syarikat untuk merujuk anjing yang diturunkan daripada anjing penjaga haiwan ternakan rantauan Turki, khususnya anjing Kangal tetapi juga *[[akbash]]*, dari lewat tahun 1960-an. Pada tahun 1967, seorang leftenan Tentera Laut Amerika Syarikat yang ditempatkan di Turki, Robert Ballard, memperoleh dua ekor anjing penjaga haiwan ternakan pekerja, Zorba dan Peki, daripada pembiak baka di rantau Ankara; Zorba ialah jantan berwarna *pinto* berbulu panjang dan Peki pula betina berwarna kucing pucat berbulu pendek. Pada lewat tahun 1960-an, Ballard kembali ke Amerika Syarikat dan membawa anjing-anjing beliau bersama dan pada tahun 1970 pasangan itu melahirkan perinduk pertama, yang menjadi ternakan asasi baka ini di Amerika Syarikat. Sebuah kelab baka dibentuk dengan segera dan contoh-contoh lanjut diimport dari Turki. Dalam mengembangkan baka ini, penggemar Amerika bertindak tanpa memahami keragaman rantauan anjing gembala Turki, dengan hasil bahawa anjing-anjing Amerika dapat dibiakbakakan dengan pelbagai panjang lapis bulu, warna, dan corak warna manakala di Turki baka-baka berlainan membiak lebih padan dengan satu jenis lapis bulu tetap. Hal ini diburukkan lagi dengan penyumberan kebanyakan anjing di zon perantaraan di antara pusat pembiakbakaan utama *akbash* dengan anjing Kangal, zon yang mempunyai contoh kedua-dua jenis. Anjing gembala Anatolia ialah baka anjing kacuk daripada semua anjing penjaga haiwan ternakan Turki. Pada tahun-tahun berikutnya, permusuhan berkembang antara pembiak baka Amerika, yang bertegas bahawa anjing mereka ialah anjing gembala Turki sejati, dengan pembiak baka Turki yang percaya, dan menyatakan, bahawa anjing-anjing tersebut merupakan gabungan pelbagai baka Turki. Pertukaran penghinaan berlaku dengan pembiak baka Amerika yang menuduh pihak Turki tentang pemasaran anjing dengan keleluhuran meragukan sebagai baka bebas dan pihak Turki menyatakan bahawa pihak Amerika membiakbakakan anjing baka silang. Nama *Anatolian Shepherd Dog* ("anjing gembala Anatolia") tidak terkenal di Turki dan baka ini kadang-kadang disebut dengan nama dalam bahasa Turki *Çoban Köpeği* yang memaksudkan "anjing gembala", atau anjing penjaga haiwan ternakan. Sejak tahun 1980-an, pihak Amerika telah mengimport anjing Kangal secara hampir eksklusif dan anjing gembala Anatolia semakin mengakuri jenis baka tersebut. Walaupun begitu, anak-anak anjing dengan penampilan kacuk masih dilahirkan dan pihak berkuasa Turki masih enggan mengiktiraf anjing gembala Anatolia sebagai baka tulen Turki.

## Ciri
Jantan biasanya berdiri setinggi  pada paras kelasa, betina pula setinggi , dengan toleransi  ke atas atau ke bawah untuk kedua-dua jantina.

Anjing gembala Kangal tidak seberat sesetengah baka mastif lain, yang memberinya kelajuan dan ketangkasan lebih tinggi daripada anjing lebih besar. Anjing dapat mencapai kelajuan sehingga . Lapis bulu bawah menyediakan penebat terhadap kedua-dua musim sejuk parah Anatolia dan matahari terik musim panas, manakala lapis bulu luar menangkis air dan salji. Gabungan lapis bulu ini membolehkannya mengawal atur suhu terasnya dengan lebih cekap, manakala lapis bulunya cukup padat untuk menangkis kecederaan akibat gigitan serigala.

## Kegunaan
Anjing Kangal ialah anjing penjaga kawanan ternakan tradisional, yang dibela bersama dengan kawanan biri-biri untuk menangkis serigala dan pemangsa lain. Sesetengah anjing telah dieksport ke negara-negara Afrika seperti Namibia, Kenya, dan Tanzania, dengan kejayaan dlama perlindungan kawanan ternakan tempatan daripada citah, sekali gus menyumbang kepada pemuliharaan populasi citah terancam.

## Galeri

Kangal dog puppy eating yoghurt.jpg|Anak anjing Kangal yang makan yogurt
Kangal and Lamb.jpg|Penjaga kawanan ternakan


## Lihat juga
* *[[Komondor]]*
* *[[Kuvasz]]*

## Catatan

## Rujukan